Pasiūlymas Europos parlamento ir Tarybos direktyva dėl ratinių žemės ūkio ir miškų ūkio traktorių vairo mechanizmų (Kodifikuota redakcija) /* KOM/2006/0670 galutinis - COD 2006/0225 */





[pic] | EUROPOS BENDRIJŲ KOMISIJA | Briuselis, 9.11.2006 KOM(2006) 670 galutinis 2006/0225 (COD) Pasiūlymas EUROPOS PARLAMENTO IR TARYBOS DIREKTYVA dėl ratinių žemės ūkio ir miškų ūkio traktorių vairo mechanizmų (Kodifikuota redakcija) (pateikta Komisijos) AIŠKINAMASIS MEMORANDUMAS 1. Žmonių Europos kontekste Komisija didelį dėmesį skiria tam, kad Bendrijos teisė būtų papastesnė ir aiškesnė siekiant, kad ji taptų suprantamesnė ir prieinamesnė visiems piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis. Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus. Dėl šios priežasties siekiant, kad Bendrijos teisė būtų aiški ir skaidri, svarbu kodifikuoti taisykles, kurios buvo dažnai keičiamos. 2. Todėl 1987 m. balandžio 1 d. Komisija nusprendė[1], kad visi teisės aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog Bendrijos taisyklės būtų aiškios ir lengvai suprantamos. 3. Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose[2], pabrėžiančiose kodifikavimo , kuris konkrečiu momentu tam tikroje srityje taikomai teisei suteikia apibrėžtumo, svarbą. Kodifikavimas turi būti vykdomas laikantis įprastos Bendrijos teisės aktų priėmimo tvarkos. 1994 m. gruodžio 20 d. Europos Parlamentas, Taryba ir Komisija, atsižvelgdami į tai, kad kodifikuojamuose teisės aktuose negali būti daromi esminiai pakeitimai, sudarė tarpinstitucinį susitarimą, kuriuo nusprendė kodifikuojamiems teisės aktams taikyti pagreitinto priėmimo tvarką. 4. Šiuo pasiūlymu siekiama kodifikuoti 1975 m. gegužės 20 d. Tarybos direktyvą 75/321/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių vairo mechanizmus, suderinimo[3]. Nauja direktyva pakeis įvairius aktus, kurių nuostatos buvo į ją įtrauktos[4]; šis pasiūlymas nekeičia kodifikuojamų teisės aktų turinio, nes jame tik sujungiami šie aktai, atliekant kodifikavimui būtinus formos pakeitimus . 5. Pasiūlymas dėl kodifikuoto teisės akto buvo parengtas remiantis preliminariu Direktyvos 75/321/EEB ir ją iš dalies keičiančių teisės aktų konsoliduotu tekstu , kurį visomis kalbomis parengė Europos Bendrijų oficialiųjų leidinių biuras naudodamas duomenų apdorojimo sistemą . Kadangi straipsniams suteikiami nauji numeriai, kodifikuotos direktyvos III priede nurodomas buvusių ir naujų straipsnių numerių atitikimas. 75/321/EEB (pritaikytas) 2006/0225 (COD) Pasiūlymas EUROPOS PARLAMENTO IR TARYBOS DIREKTYVA dėl ratinių žemės ūkio ir miškų ūkio traktorių vairo mechanizmų (Tekstas svarbus EEE) EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 95 straipsnį, atsižvelgdami į Komisijos pasiūlymą, atsižvelgdami į Europos ekonomikos ir socialinių reikalų komiteto nuomonę[5], laikydamiesi Sutarties 251 straipsnyje nustatytos tvarkos[6], kadangi: (1) 1975 m. gegužės 20 d. Tarybos direktyva 75/321/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių vairo mechanizmus, suderinimo[7] buvo keletą kartų iš esmės keičiama[8]. Siekiant aiškumo ir racionalumo minėta direktyva turėtų būti kodifikuota. (2) Ši direktyva – tai viena iš Direktyvoje 74/150/EEB, pakeistoje 2003 m. gegužės 26 d. Europos Parlamento ir Tarybos direktyva 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo ir panaikinančia Direktyvą 74/150/EEB[9], numatytos EB tipo patvirtinimo sistemos atskirųjų direktyvų, nustatanti techninius dizaino ir konstrukcijos reikalavimus ratinių žemės ūkio ir miškų ūkio traktorių vairo mechanizmams. Šie techniniai reikalavimai susiję su valstybių narių įstatymų derinimu, siekiant kiekvienai transporto priemonių rūšiai taikyti EB tipo patvirtinimo tvarką, numatytą Direktyvoje 2003/37/EB. Todėl šiai direktyvai taikomos Direktyvoje 2003/37/EB išdėstytos nuostatos dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų. (3) Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, numatytais II priedo B dalyje, 75/321/EEB PRIĖMĖ ŠIĄ DIREKTYVĄ: 1 straipsnis 1. „Žemės ūkio ir miškų ūkio traktorius“ – tai bet kokia ne mažiau kaip dviejų ašių motorinė ratinė arba vikšrinė transporto priemonė, kurios pagrindinė paskirtis – teikti traukos jėgą ir kuri specialiai suprojektuota vilkti, stumti, vežti arba varyti žemės ūkyje ir miškų ūkyje naudojamus tam tikrus padargus, mašinas arba priekabas. Traktorius gali būti pritaikytas kroviniams ir keleiviams vežti. 82/890/EEB 1 str. 1 d. (pritaikytas) 97/54/EB 1 str. 2. Ši direktyva taikoma tik 1 dalyje apibrėžtiems traktoriams su pneumatinėmis padangomis, kurių didžiausias projektinis greitis yra 6– 40 km/h . 75/321/EEB (pritaikytas) 2 straipsnis Jokia valstybė narė negali atsisakyti suteikti traktoriui EB tipo patvirtinimą arba nacionalinį tipo patvirtinimą dėl priežasčių, susijusių su traktoriaus vairo mechanizmu, jeigu vairo mechanizmas atitinka I priede pateiktus reikalavimus. 3 straipsnis Jokia valstybė narė negali atsisakyti arba uždrausti įregistruoti , parduoti, pradėti eksploatuoti arba naudoti traktorius dėl priežasčių, susijusių su traktoriaus vairo mechanizmu, jeigu vairo mechanizmas atitinka I priede pateiktus reikalavimus. 4 straipsnis Pakeitimai, būtini I priedo reikalavimus derinant su technikos pažanga, priimami laikantis Direktyvos 2003/37/EB 20 straipsnio 2 dalyje numatytos tvarkos. 5 straipsnis Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus . 6 straipsnis Direktyva 75/321/EEB su pakeitimais, padarytais direktyvomis, nurodytomis II priede, yra panaikinama nepažeidžiant valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, nurodytais II priedo B dalyje. Nuorodos į panaikintą direktyvą laikomos nuorodomis į šią direktyvą ir skaitomos pagal III priede pateiktą atitikmenų lentelę. 7 straipsnis Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje. Ji taikoma nuo [...]. 75/321/EEB 6 str. 8 straipsnis Ši direktyva skirta valstybėms narėms. Priimta Briuselyje, Europos Parlamento vardu Tarybos vardu Pirmininkas Pirmininkas 75/321/EEB 88/411/EEB 1 str. 98/39/EB 1 str. I PRIEDAS 1. APIBRĖŽIMAI 1.1. Vairo mechanizmas „Vairo mechanizmas“ – tai visa įranga, kurios paskirtis – keisti traktoriaus judėjimo kryptį. Vairo mechanizmui gali būti priskiriama: - vairo mechanizmo valdymo priemonės, - vairo pavara, - vairuojamieji ratai, - tam tikrais atvejais specialus mechanizmas sukurti papildomai arba nepriklausomai jėgai. 1.1.1. Vairo mechanizmo valdymo priemonė „Vairo mechanizmo valdymo priemonė“ – tai mechanizmo dalis, kurią, norėdamas vairuoti traktorių, tiesiogiai valdo vairuotojas. 1.1.2. Vairo pavara „Vairo pavara“ – tai visi komponentai tarp vairo mechanizmo valdymo priemonės ir vairuojamųjų ratų, išskyrus 1.1.4 punkte nurodytus specialius įtaisus. Vairo pavara gali būti mechaninė, hidraulinė, pneumatinė, elektrinė arba bet kurių išvardytų pavaros tipų derinys. 1.1.3. Vairuojamieji ratai „Vairuojamieji ratai“ – tai: - ratai, kurių padėtis traktoriaus atžvilgiu gali būti tiesiogiai arba netiesiogiai keičiama norint pakeisti traktoriaus važiavimo kryptį, - visi traktoriaus šarnyrinių-sąnarinių rėmų ratai, - vienos ašies ratai, kurių greitis gali būti keičiamas norint pakeisti traktoriaus važiavimo kryptį. Savikreipiai ratai vairuojamiesiems nepriskiriami. 1.1.4. Specialus įtaisas „Specialus įtaisas“ – tai ta vairo mechanizmo dalis, kuri sukuria papildomą arba nepriklausomą jėgą. Papildomą arba nepriklausomą jėgą gali sukurti mechaninė, hidraulinė arba elektrinė sistema arba bet koks šių sistemų derinys (pvz., alyvos siurblys, oro siurblys arba akumuliatorius ir t. t.). 1.2. Skirtingi vairo mechanizmo tipai 1.2.1. Atsižvelgiant į pakreipti vairuojamiems ratams būtinos jėgos šaltinį, skiriami šie vairo mechanizmo tipai: 1.2.1.1. Rankinis vairo mechanizmas, kuriame vairavimo jėgą sukuria tik vairuotojo raumenų jėga. 1.2.1.2. Vairo mechanizmas su stiprintuvu, kuriame vairavimo jėgą sukuria vairuotojo raumenų jėga ir 1.1.4 punkte nurodytas specialus įtaisas. Vairo mechanizmas, kuriame vairavimo jėgą paprastai sukuria tik specialus 1.1.4 punkte nurodytas įtaisas, tačiau kuris specialiam įtaisui sugedus suteikia galimybę vairavimui panaudoti vairuotojo raumenų jėgą, laikomas „vairo mechanizmu su stiprintuvu“. 1.2.1.3. Vairo stiprintuvas , kuriame vairavimo jėgą sukuria tik 1.1.4 punkte nurodytas specialus įtaisas. 1.3. Vairo poveikio jėga „Vairo poveikio jėga“ – tai jėga, kuria vairuotojas, norėdamas vairuoti traktorių, veikia vairo mechanizmo valdymo priemonę. 2. KONSTRUKCIJOS, MONTAVIMO IR TIKRINIMO REIKALAVIMAI 2.1. Bendrieji reikalavimai 2.1.1. Vairavimo įranga turi užtikrinti, kad traktorių būtų galima valdyti lengvai ir saugiai, ir atitikti 2.2 punkte išdėstytus išsamius reikalavimus. 2.2. Išsamūs reikalavimai 2.2.1. Valdymo įtaisai 2.2.1.1. Vairo mechanizmo valdymo priemonę privalo būti lengva naudoti ir suimti ranka. Priemonę privalu taip suprojektuoti, kad ją būtų galima palaipsniui paveikti. Vairo mechanizmo valdymo priemonės poveikio kryptis privalo atitikti pageidaujamą traktoriaus važiavimo krypties pakeitimą. 2.2.1.2. Vairo poveikio jėga, norint atlikti posūkį, kurio spindulys – 12 m, traktoriui pradedant važiuoti iš tiesios startinės padėties, neturi būti didesnė už 25 daN. Vairo mechanizmo su stiprintuvu, kuris nėra sujungtas su kita įranga, jeigu pagalbinis jėgos šaltinis sugenda, vairo poveikio jėga turi būti ne didesnė kaip 60 daN. 2.2.1.3. Norint patikrinti, ar laikomasi 2.2.1.2 punkte nurodytų reikalavimų, traktorius 10 km per valandą greičiu važiuoja spiralės pavidalo trajektorija, pradėdamas važiuoti iš tiesios pradinės padėties sausu lygiu paviršiumi, su kuriuo traktoriaus padangos gerai sukimba. Vairo poveikio jėga, kuria veikiama vairo mechanizmo valdymo priemonė, matuojama tol, kol valdymo priemonė atsiduria padėtyje, kurioje traktorius įveikia 12 m spindulio posūkį. Manevro trukmė (laikas nuo akimirkos, kai vairo mechanizmo valdymo priemonė pradedama veikti ir kai ji atsiduria padėtyje, kurioje matuojama) paprastai turi būti ne ilgesnė kaip penkios sekundės, tačiau ir ne ilgesnė kaip aštuonios sekundės, jeigu sugenda specialus įtaisas. Vienas posūkis atliekamas į kairę, kitas – į dešinę. Atliekant bandymą, į traktorių turi būti pakrautas didžiausias techniškai leidžiamas svoris; slėgis padangose ir ašims tenkantis svoris privalo atitikti gamintojo nurodymus. 2.2.2. Vairo mechanizmo pavara 2.2.2.1. Vairo mechanizme gali nebūti arba elektros, arba visiškai pneumatinės pavaros. 2.2.2.2. Vairo pavara privalo būti taip suprojektuota, kad atitiktų visus naudojimo reikalavimus. Ji privalo būti lengvai prieinama atlikti techninę priežiūrą ir patikrinimą. 2.2.2.3. Jeigu vairo pavara yra ne visiškai hidraulinė, vairuoti traktorių turi būti įmanoma net ir sugedus vairo pavaros pneumatinėms arba hidraulinėms sudėtinėms dalims. 2.2.2.4. Vairo pavara, kuri valdymo jėgą perduoda hidrauliškai, ir 1.1.4 punkte nurodytas specialus įtaisas privalo atitikti šiuos reikalavimus: 2.2.2.4.1. Nuo pernelyg didelio slėgio visą grandinę arba jos dalį privalo apsaugoti vienas arba keletas slėgį ribojančių įtaisų. 2.2.2.4.2. Slėgį ribojantys įtaisai taip nustatyti, kad nebūtų viršijamas slėgis T, lygus gamintojo nurodytam didžiausiam veikimo slėgiui. 2.2.2.4.3. Vamzdynų techniniai duomenys ir matmenys privalo būti tokie, kad vamzdžiai išlaikytų keturis kartus didesnį už T slėgį (leistiną pagal slėgio ribojimo įtaisus), ir privalo būti apsaugoti jų įrengimo vietose ir išdėstyti taip, kad pavojus pažeisti vamzdžius smūgine apkrova arba dėl tarpusavio sąveikos būtų kuo mažesnis ir kad būtų galima nekreipti dėmesio į pavojų dėl pažeidimo, kurį kelia trintis. 2.2.3. Vairuojamieji ratai 2.2.3.1. Visi ratai gali būti vairuojamieji ratai. 2.2.4. Specialus įtaisas 2.2.4.1. 1.1.4 punkte apibrėžtas specialus įtaisas, naudojamas vairo mechanizmuose, apibrėžtuose 1.2.1.2 ir 1.2.1.3 punktuose, priimtinas šiais atvejais: 2.2.4.1.1. Jeigu traktoriuje įrengtas vairo mechanizmas su stiprintuvu, kaip apibrėžta 1.2.1.2 punkte, privalo būti įmanoma vairuoti traktorių net ir sugedus specialiam įtaisui, kaip nurodyta 2.2.1.2 punkte. Jeigu vairo mechanizmas su stiprintuvu neturi atskiro galios šaltinio, jam privalo būti įrengtas galios rezervuaras. Šį galios rezervuarą galima pakeisti nepriklausomu įtaisu, užtikrinančiu galios tiekimą vairo mechanizmui, palyginus su kitomis prie bendro galios šaltinio prijungtomis sistemomis, pirmumą. Nepažeidžiant Direktyvos 76/432/EEB nuostatų dėl stabdymo, jei tarp hidraulinio vairo mechanizmo ir hidraulinio stabdžių mechanizmo yra hidraulinė jungtis ir jei jų galios šaltinis yra tas pats, bet kuriai iš sistemų sugedus vairui pasukti reikalinga jėga neturi būti didesnė kaip 40 daN . Jeigu galios šaltinis yra suslėgtas oras, oro rezervuarą privalu apsaugoti atbuliniu vožtuvu. Jeigu vairo mechanizmo pavaros valdymo jėgą paprastai sukuria tik 1.1.4 punkte nurodytas specialus įtaisas, vairo mechanizme su stiprintuvu privalu sumontuoti tokį įtaisą, kuris, jeigu sugenda specialus įtaisas ir vairo poveikio jėga viršija 25 daN, šviesos arba garso signalu įspėja apie minėtą gedimą. 2.2.4.1.2. Jeigu traktoriuje sumontuotas vairo stiprintuvas, apibrėžtas 1.2.1.3 punkte, ir jei šio mechanizmo valdymo pavara yra visiškai hidraulinė, sugedus specialiam įtaisui ar varikliui, naudojant specialų papildomą įtaisą turi būti įmanoma atlikti du 2.2.1.3 punkte nurodytus manevrus. Specialus papildomas įtaisas gali būti suslėgto oro arba dujų rezervuaras. Kaip specialus įtaisas gali būti tepalo siurblys arba kompresorius, jeigu jis varomas besisukančių traktoriaus ratų ir negali būti nuo jų atjungtas. Sugedus specialiam įtaisui, apie šį gedimą privalo būti įspėjama šviesos arba garso signalu. 2.2.4.1.2.1. Jeigu specialus įtaisas pneumatinis, jam turi būti suslėgto oro rezervuaras, apsaugotas atbuliniu vožtuvu. Suslėgto oro rezervuaro talpą privalu apskaičiuoti taip, kad būtų galima atlikti ne mažiau kaip septynis vairo pasukimus iki galo (nuo fiksatoriaus iki fiksatoriaus), kol rezervuaro darbo slėgis sumažės pusiau; bandymą privalu atlikti vairuojamiems ratams neliečiant žemės. _____________ II PRIEDAS A dalis Panaikinama direktyva su vėlesniais pakeitimais(nurodyta 6 straipsnyje) Tarybos direktyva 75/321/EEB (OL L 147, 1975 6 9, p. 24) | Tarybos direktyva 82/890/EEB (OL L 378, 1982 12 31, p. 45) | tik 1 straipsnio 1 dalyje padarytos nuorodos į Direktyvą 75/321/EEB | Komisijos direktyva 88/411/EEB (OL L 200, 1988 7 26, p. 30) | Europos Parlamento ir Tarybos direktyva 97/54/EB (OL L 277, 1997 10 10, p. 24) | tik 1 straipsnyje padarytos nuorodos į Direktyvą 75/321/EEB | Komisijos direktyva 98/39/EB (OL L 170, 1998 6 16, p. 15) | B dalis Perkėlimo į nacionalinę teisę ir taikymo pradžios terminų sąrašas (nurodytas 6 straipsnyje) Direktyva | Perkėlimo terminas | Taikymo pradžios data | 75/321/EEB | 1976 m. lapkričio 21 d. | __ | 82/890/EEB | 1984 m. birželio 21 d. | __ | 88/411/EEB | 1988 m. rugsėjo 30 d. | (1) | 97/54/EB | 1998 m. rugsėjo 22 d. | 1998 m. rugsėjo 23 d. | 98/39/EB | 1999 m. balandžio 30 d. | (2) | (1) Pagal Direktyvos 88/411/EEB 2 straipsnį: „1. Nuo 1988 m. spalio 1 d. nė viena valstybė narė neturi teisės: - atsisakyti suteikti EEB tipo patvirtinimą, išduoti Direktyvos 74/150/EEB 10 straipsnio 1 dalies paskutinėje įtraukoje nurodytą dokumentą arba suteikti nacionalinį tipo patvirtinimą tam tikram traktoriaus tipui, arba - uždrausti pradėti eksploatuoti traktorius, jei to tipo traktoriaus vairo mechanizmas ar tokie traktoriai atitinka šios direktyvos nuostatas. 2. Nuo 1989 m. spalio 1 d. valstybė narė: - nebeišduoda Direktyvos 74/150/EEB 10 straipsnio 1 dalies paskutinėje įtraukoje nurodyto dokumento traktoriaus tipui, jei jo vairo mechanizmas neatitinka šios direktyvos nuostatų, - gali atsisakyti suteikti nacionalinį tipo patvirtinimą traktoriaus tipui, jei jo vairo mechanizmas neatitinka šios direktyvos nuostatų.“ (2) Pagal Direktyvos 98/39/EB 2 straipsnį: „1. Nuo 1999 m. gegužės 1 d. nė viena valstybė narė neturi teisės: - atsisakyti tam tikram traktorių tipui suteikti EB tipo patvirtinimą, išduoti Tarybos direktyvos 74/150/EEB 10 straipsnio 1 dalies trečioje įtraukoje nurodytą dokumentą arba suteikti nacionalinį tipo patvirtinimą, - uždrausti pradėti eksploatuoti traktorius, jei jie atitinka Direktyvos 75/321/EEB su pakeitimais, padarytais šia direktyva, reikalavimus. 2. Nuo 1999 m. spalio 1 d. valstybės narės: - jokiam traktorių tipui nebeišduoda Tarybos direktyvos 74/150/EEB 10 straipsnio 1 dalies trečioje įtraukoje nurodyto dokumento, jei tas tipas neatitinka Direktyvos 75/321/EEB su pakeitimais, padarytais šia direktyva, reikalavimų; - gali atsisakyti suteikti nacionalinį tipo patvirtinimą bet kuriam traktorių tipui, jei jis neatitinka Direktyvos 75/321/EEB su pakeitimais, padarytais šia direktyva, reikalavimų.“ _____________ III PRIEDAS Atitikmenų lentelė Direktyva 75/321/EEB | Ši direktyva | 1 – 4 straipsniai | 1 – 4 straipsniai | 5 straipsnio 1 dalis | ___ | 5 straipsnio 2 dalis | 5 straipsnis | ___ | 6 straipsnis | ___ | 7 straipsnis | 6 straipsnis | 8 straipsnis | Priedas | I priedas | ___ | II priedas | ___ | III priedas | _____________ [1] KOM(87) 868 PV. [2] Žr. Išvadų A dalies 3 priedą. [3] Atliekama vadovaujantis Komisijos komunikatu Europos Parlamentui ir Tarybai – Acquis communautaire kodifikavimas, KOM(2001) 645 galutinis. [4] Žr. šio pasiūlymo II priedo A dalį. [5] [OL C (...(, (...(, p. (...(.] [6] [OL C (...(, (...(, p. (...(.] [7] OL L 147, 1975 6 9, p. 24. Direktyva su paskutiniais pakeitimais, padarytais Komisijos direktyva 98/39/EB (OL L 170, 1998 6 16, p. 15). [8] Žr. šio pasiūlymo II priedo A dalį. [9] OL L 171, 2003 7 9, p. 1. Direktyva su paskutiniais pakeitimais, padarytais Komisijos direktyva 2005/67/EB (OL L 273, 2005 10 19, p. 17).